b'\n_START_ARTICLE_\nLiar Liar\n_START_SECTION_\nArgument\n_START_PARAGRAPH_\nFletcher Reede (Jim Carrey) \xc3\xa9s un advocat molt xerraire, ambici\xc3\xb3s i sense escr\xc3\xbapols, que utilitza di\xc3\xa0riament la mentida com a forma de vida i treball per sortir-se amb la seva. Aix\xc3\xb2 li ha proporcionat molts \xc3\xa8xits al llarg de la seva carrera, per\xc3\xb2, per culpa d\'aix\xc3\xb2, ha trencat totalment la relaci\xc3\xb3 amb la seva dona, Audrey (Maura Tierney), i amb el seu fill Max, de gaireb\xc3\xa9 cinc anys. Max, fart que el deixi sempre tirat i de les promeses que el seu pare mai duu a terme, demana un desig pel seu aniversari: que el seu pare no pugui mentir durant 24 hores.M\xc3\xa9s tard, Fletcher descobreix que \xc3\xa9s incapa\xc3\xa7 de mentir. A sobre, per acabar de rematar, ell i una clienta seva de 31 anys, Samantha Cole (Jennifer Tilly), havien planejat una enorme mentida prqu\xc3\xa8 ella cobr\xc3\xa9s tot el diner que tenia el seu ex-marit, Richard Cole (Eric Pierpoint). Al comen\xc3\xa7ament del judici, Fletcher el que intenta \xc3\xa9s fer el que sempre feia, mentir,  per\xc3\xb2 veu que per molt que s\'esforci, no ho aconsegueix. Durant el descans, li demana a Max (que es troba a l\'escola) que trenqui el desig que va fer, per\xc3\xb2 ell no vol, ja que no vol que Fletcher, el seu pare, torni a mentir.Quan torna el moment del judici un altre cop, Fletcher torna a gaireb\xc3\xa9 arru\xc3\xafnar-ho tot, ja que el que fa \xc3\xa9s admetre que la dona va tenir set amants despr\xc3\xa9s de casar-se amb Cole. Quan arriben al segon descans, la Sra. Cole li presenta a Fletcher a Randy (Ben Lemon), un dels amants amb qui la seva clienta, Samantha, t\xc3\xa9 relacions constantment amb ell. La mentida amb l\' acusat del seu amant tracta de dir que la relaci\xc3\xb3 amb la Sra. Cole \xc3\xa9s plat\xc3\xb2nica, per\xc3\xb2 Fletcher, de nou,  ho arru\xc3\xafna, protestant les seves preguntes i barallant-se amb Randy, l\'amant. Mentre va passant el dia, Fletcher va esbrinant que realment la seva fam\xc3\xadlia \xc3\xa9s molt m\xc3\xa9s important que l\' \xc3\xa8xit i per aix\xc3\xb2, intenta deixar el judici. Amb les seves habilitats, i malgrat l\'encanteri del seu fill, aconsegueix guanyar el judici, perqu\xc3\xa8 la Sra. Cole tan sols tenia 17 anys al casar-se i l\' acord prenupcial \xc3\xa9s nul perqu\xc3\xa8 ella en aquell moment era menor d\'edat. La Sra. Cole li demana la cust\xc3\xb2dia dels fills perqu\xc3\xa8 li donarien m\xc3\xa9s diner. Fletcher es nega per\xc3\xb2 no aconsegueix evitar-ho.Aviat, esbrina que la seva fam\xc3\xadlia, est\xc3\xa0 a punt de marxar a  Los Angeles a Boston, per evitar que el seu fill es senti malament amb el seu pare. Fletcher intenta arribar just abans que l\' avi\xc3\xb3 s\'enlairi, per\xc3\xb2 \xc3\xa9s massa tard, aix\xc3\xad que Fletcher intenta pujar a unes escales i el que fa \xc3\xa9s treure\'s la sabata per llen\xc3\xa7ar-la a la finestra de l\'avi\xc3\xb3 perqu\xc3\xa8 el mirin, i a causa d\'aix\xc3\xb2 aconsegueix parar l\'avi\xc3\xb3, per\xc3\xb2, finalment acaba tenint un accident al caure de les escales. Quan Audrey i Max van a veure a Fletcher a la llitera, Fletcher, ferit, explica a Max que ell \xc3\xa9s el m\xc3\xa9s important que t\xc3\xa9 a la seva vida i que no podria suportar que marx\xc3\xa9s. L\'encanteri es trenca i  Audrey finalment decideix donar-li una altra oportunitat a Fletcher. Un any m\xc3\xa9s tard, en l\'aniversari un altre cop del seu fill Max, que compleix 6 anys, Fletcher y Audrey es besen i es reconcilien. La pel\xc2\xb7l\xc3\xadcula finalitza amb els tres jugant, tornant a ser feli\xc3\xa7os com eren abans.\n_START_SECTION_\nCuriositats\n_START_PARAGRAPH_\nVa ser l\'\xc3\xbaltima pel\xc2\xb7l\xc3\xadcula de Jason Bernard i la primera de Cheri Oteri. La trama t\xc3\xa9 un error en la soluci\xc3\xb3 final. La mateixa condici\xc3\xb3 que argumenta l\' advocat, que afavoreix a la seva defensada, podria utilitzar-se per anul\xc2\xb7lar el seu vincle. Si la Sra. Cole era menor per firmar contractes prenupcials, tamb\xc3\xa9 era menor per casar-se. \xc3\x89s nul el contracte prenupcial, i tamb\xc3\xa9 \xc3\xa9s nul el matrimoni. La mateixa Sra. Cole reconeix que va canviar la seva edat "per poder casar-se", el que significa que no podria haver-se casat, si declarava la veritable edat._NEWLINE_La pel\xc2\xb7l\xc3\xadcula est\xc3\xa0 dedicada a Jason Bernard (jutge Marshall Stevens), qui va interpretar aqu\xc3\xad el seu \xc3\xbaltim paper perqu\xc3\xa8 just despr\xc3\xa9s del rodatge va morir d\'un atac al cor._NEWLINE_La professora de Max llegeix a la seva classe una hist\xc3\xb2ria de " Ous verds amb pernil", del Dr. Seuss. Jim Carrey va interpretar al personatge del Grinch en \'El Grinch\' i la veu de Horton en \'Horton\', ambdues hist\xc3\xb2ries del Dr. Seuss._NEWLINE_Jim Carrey no va poder interpretar al Dr. Evil a \'Austin Powers perqu\xc3\xa8 s\' havia comprom\xc3\xa8s ja amb aquesta pel\xc2\xb7l\xc3\xadcula. Steve Martin va ser una altra de les possibilitats per interpretar al protagonista d\'aquesta pel\xc2\xb7l\xc3\xadcula._NEWLINE_Quan Fletcher es colpeja literalment a si mateix en el bany, no es van utilitzar els efectes de soroll, ja que tot el que s\'escoltava procedia realment dl cap de Jim Carrey donant-se contra l\'urinari, el terra i les parets.'